Source: http://finlex.fi/fi/laki/ajantasa/1947/19470328
Timestamp: 2020-02-19 14:31:36+00:00
Document Index: 21306307

Matched Legal Cases: ['§ 1', '§ 1', '§ 1', '§ 2', '§ 3', '§ 4', '§ 5', '§ 5', '§ 6', '§ 7']

Laki edustajanpalkkiosta 328/1947 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1947 › 30.4.1947/328
Kansanedustajille maksetaan edustajantoimen asianmukaisen hoitamisen vaatima palkkio. Edustajanpalkkioiden määrät vahvistaa eduskunnan palkkiotoimikunta. Palkkiotoimikunnan puheenjohtajan ja kaksi muuta jäsentä, joista kukaan ei voi olla kansanedustaja tai eduskunnan virkamies, valitsee eduskunnan puhemiehistö neljäksi vuodeksi. Puheenjohtaja kutsuu toimikunnan koolle. Toimikunta on päätösvaltainen kaikkien jäsenten ollessa sen kokouksessa läsnä. Puhemiehistö voi antaa toimikunnan toimintaa koskevia täydentäviä määräyksiä. (18.7.2003/701)
Edustajalle suoritetaan samalta ajalta kuin edustajanpalkkiota edustajantoimesta aiheutuvista ylimääräisistä kuluista korvausta, jonka suuruus on 30 prosenttia valtion A 27 palkkausluokan peruspalkasta. Edustajalle, joka on valittu muusta kuin Helsingin tai Uudenmaan vaalipiiristä, suoritetaan kulukorvausta 40 prosentin mukaan laskettuna. Jos edustajalla on muussa kuin Helsingin tai Uudenmaan vaalipiirissä olevan asunnon lisäksi edustajantoimen hoitamista varten omistus- tai vuokra-asunto Helsingissä, Espoossa, Kauniaisissa tai Vantaalla, suoritetaan kulukorvausta 55 prosentin mukaan laskettuna. Uudenmaan vaalipiiristä valitun edustajan kulukorvaus lasketaan kuitenkin 40 prosentin mukaan, jos hänen asuntonsa on yleistä kulkutietä käyttäen kauempana kuin 30 kilometrin matkan päässä eduskuntatalosta. (9.6.2000/528)
Edustajalta, joka on kutsuttu valtioneuvoston jäseneksi, pidätetään puolet hänelle tämän lain mukaan tulevasta palkkiosta ja kulukorvauksesta. Euroopan parlamenttiin jäseneksi valitulta edustajalta pidätetään hänelle Euroopan parlamentin jäsenyyden ajalta tuleva tämän lain mukainen palkkio ja kulukorvaus kokonaan. Edustajalta, joka on asevelvollisena astunut palvelukseen vakinaisessa väessä tai siviilipalvelukseen, pidätetään myös koko palkkio ja kulukorvaus sanotun palveluksen ajalta. (18.12.1998/1070)
4–6 momentit on kumottu L:lla 23.4.1976/330.
Edustaja saa edustajantoimensa ajaksi ensimmäisen luokan vuosivapaalipun valtionrautateiden kaikille radoille sekä vapaalipun posti- ja lennätinlaitoksen autolinjoille.
Eduskunnan kansliatoimikunta voi myöntää edustajalle kohtuullisen korvauksen muista kuin 1 a §:ssä tarkoitetuista edustajan tehtävän hoitamisesta aiheutuvista matkustamiskustannuksista ja tietoliikennekustannuksista.
Kotimaan päivärahaa ei kuitenkaan suoriteta siltä ajalta, jolta edustaja on oikeutettu 1 §:n 2 momentin mukaiseen kulukorvaukseen, paitsi jos eduskunnan määräyksestä tehty matka välittömästi liittyy ulkomaanmatkaan. (31.12.1985/1110)
Jos edustaja toistuvasti jättää osallistumatta eduskuntatyöhön ilman hyväksyttävää estettä, voi eduskunta puhemiesneuvoston ehdotuksesta päättää, että hän menettää määrätyltä ajalta edustajanpalkkionsa tai osan siitä. (2.3.2007/216)
Puhemiesneuvosto voi päättää, että kuukautta pidemmän poissaolon ajalta edustajalle ei hänen pyynnöstään suoriteta edustajanpalkkiota tai osaa siitä. (2.3.2007/216)
4 § on kumottu L:lla 18.6.1993/518.
1 momentti on kumottu L:lla 24.4.2015/480.
Eduskunnan kansliatoimikunnan määräämällä tavalla voidaan valtion varoista talousarvion rajoissa suorittaa edustajien yleisten terveystarkastusten ja työterveydenhoidon kustannukset.
6 § on kumottu L:lla 2.3.2007/216.
LA 72/85, VaVM 67/85, SuVM 175/85
LA 112/88, VaVM 86/88, SuVM 213/88
HE 226/91, PeVM 1/92
LA 48/92, PeVM 1/93
HE 297/94, PeVM 8/94
HE 219/95, PeVM 1/96, EV 17/96
Tällä lailla kumotaan väliaikaisesta poikkeuksesta edustajanpalkkiosta annettuun lakiin 16 päivänä joulukuuta 1994 annettu laki (1187/1994) siihen myöhemmin tehtyine muutoksineen.
HE 190/1998, PeVM 7/1998, EV 189/1998
LA 120 ja 121/1998, EK 31/1998
LA 117/1999, PeVM 11/1999, EK 28/1999
LA 45/2003, VaVM 5/2003, EK 19/2003
LA 169/2006, PeVM 12/2006, EK 52/2006
1 § 1 a § 1 b § 1 c § 2 § 3 § 4 § 5 § 5 a § 6 § 7 § Muutossäädösten voimaantulo ja soveltaminen:23.4.1976/330:17.6.1977/464:31.12.1985/1110:29.12.1988/1295:6.3.1992/206:18.6.1993/518:16.12.1994/1185:16.12.1994/1187:15.3.1996/168:18.12.1998/1070:18.12.1998/1071:21.1.2000/39:9.6.2000/528:18.7.2003/701:2.3.2007/216:24.4.2015/480: